**8 iulie 2025**

# Comunicat de presă

**Informare privind desfășurarea probei scrise din cadrul examenului naţional de definitivare în învăţământ - sesiunea 2025**

Inspectoratul Școlar Județean Vrancea informează că, marți, 8 iulie 2025, în centrul de examen organizat la Școala Gimnazială „Anghel Saligny” din Focșani, s-a desfășurat proba scrisă din cadrul examenului național de definitivare în învățământ, sesiunea 2025.

Proba a început la ora 9:00, iar timpul alocat redactării lucrării a fost de 4 (patru) ore. La nivelul județului Vrancea, s-au înscris 114 candidați pentru susținerea acestei etape a examenului, repartizați pe 28 de discipline.

Din totalul candidaților înscriși:

• 3 candidați au fost absenți,

• 3 candidați s-au retras din examen.

Astfel, au fost transmise spre evaluare un număr de 108 lucrări, acestea fiind scanate și încărcate pe platforma digitală dedicată procesului de evaluare.

Calendarul următoarelor etape este următorul:

• 15 iulie 2025: Afișarea primelor rezultate, la sediul Inspectoratului Școlar Județean Vrancea și pe platforma oficială https://definitivat.edu.ro/2025.

• 15–16 iulie 2025: Depunerea contestațiilor, la sediul Inspectoratului Școlar Județean Vrancea sau prin mijloace electronice.

• 21 iulie 2025: Afișarea rezultatelor finale.

Menționăm că promovarea examenului de definitivare în învățământ este condiționată de obținerea unei note finale de minimum 8 (opt), calculată după următoarea formulă:

ND = (NI1 + NI2 + NP + 7 × NS) / 10,

unde:

• ND reprezintă nota finală la examen,

• NI1 și NI2 – notele obținute la cele două inspecții la clasă,

• NP – nota acordată pentru portofoliu,

• NS – nota obținută la proba scrisă.

Toate notele sunt aferente sesiunii de examen curente.

Definitivarea în învățământ poate fi obținută la una dintre disciplinele pe care cadrul didactic are dreptul să le predea, în conformitate cu specializările înscrise pe diploma de absolvire/licență/master și cu prevederile Centralizatorului în vigoare privind disciplinele de învățământ, domeniile și specializările corespunzătoare.

⸻

Inspector școlar general,

prof. dr. Livia-Silvia MARCU

Președintele comisiei județene

Inspector școlar general adjunct,

prof. Lauriana AILINCUȚEI